open-index/open-wikipedia-markdown huggingface dataset:
רכס פוזי

**רכס פּוֹזִי **או **רכס פּוֹסִי** (באנגלית: **Posey Range**) הוא רכס הרים במזרח הרי באוורס שבאנטארקטיקה.

הרכס גובל בקרחון סמית'סון, קרחון גרייבסון, קרחון לילי, וקרחון צ'אמפנס.

## היסטוריה
הרכס מופה לראשונה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1962.

שמו של הרכס ניתן לו על ידי הוועדה המייעצת לשמות אנטארקטיים, והוא נקרא על שם ג'וליאן וו. פוזי (Julian W. Posey) מטאורולוג שעמד בראש משלחת המחקר המדעית בתחנת הקוטב הדרומי, בחורף 1959.

## אתרים מרכזיים
* קרחון גרייבסון
* הר דראגר
* הר מולח
* קרחון סמית'סון

## לקריאה נוספת
• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA120&lpg=PA120&dq=%22Posey+Range%22&source=bl&ots=j4Z6OHu_Tt&sig=FSkIEaO01QUSEsR5cHOjRjSAzzY&hl=en&sa=X&ved=0ahUKEwjZrrWEyoPbAhVNY1AKHZC2DQEQ6AEIWDAN#v=onepage&q=%22Posey%20Range%22&f=false Antarctic Earth Science]**, PP 119-120

## קישורים חיצוניים
* רכס פוזי באתר הסקר הגאולוגי של ארצות הברית
* רכס פוזי באתר הגאזט האנטארקטי של ממשלת אוסטרליה
* רכס פוזי באתר הגאזט האנטארקטי SCAR של ממשלת אוסטרליה
* רכס פוזי באתר הגאזט האנטארקטי של ממשלת ניו זילנד
* תצלום לוויין של רכס פוזי
** תצלום לוויין של רכס פוזי

## הערות שוליים

פוזי
פוזי
קטגוריה:ערכים עם קואורדינטות
קרחון סמית'סון

**קרחון סמית'סון **או **קרחון סמיתסון** (באנגלית: **Smithson Glacier**) הוא קרחון בהרי באוורס שבאנטארקטיקה.

הקרחון זורם למרגלות הר ורהייג וזורם לכיוון צפון, ממערב לרכס פוזי, עד הישפכו לקרחון גרייבסון, בסמוך להר דראגר.

הקרחון נמצא בגובה 887 מטרים מעל פני הים.

## היסטוריה
הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1962.

שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם סקוט ב. סמית'סון (Scott B. Smithson), שהיה גאולוג בתחנת מקמרדו, בין השנים 1967-1968.

## קישורים חיצוניים
* קרחון סמית'סון באתר הסקר הגאולוגי של ארצות הברית
* קרחון סמית'סון באתר מרכז המידע האנטארקטי של ממשלת אוסטרליה
* קרחון סמית'סון באתר הגאזט האנטארקטי SCAR של ממשלת אוסטרליה

## הערות שוליים

סמית'סון
קטגוריה:ערכים עם קואורדינטות
סמית'סון
סמית'סון
קטגוריה:ארצות הברית באנטארקטיקה
הרמולד

[ממוזער|שמאל|איור של הרמולד משנת [1867.]]
**הרמולד** (בנורדית עתיקה: **Hermóðr**,  רוח מלחמה) הוא אל במיתולוגיה הנורדית, בנו של אודין. לרוב נחשב כשליח האלים.

## אדה פרוזאית
הרמולד מופיע באדה הפרוזאית בקטע 49 בספר "ההטעיה של גילבי" (Gylfaginning). בקטע זה נכתב שהאלים היו הרוסים ממותו של בלדר ולא יכלו להגיב עקב יגונם. אחרי שהאלים התאוששו מההלם והיגון העצומים שנבעו ממותו של בלדר, פריג שאלה את האסיר מי ביניהם רוצה "לקבל את כל אהבתה וחסדה" על ידי רכיבה להלהיים. על מי שהסכים היה להציע להל כופר בתמורה לחזרתו של בלדר לאסגארד. הרמולד הסכים ללכת ויצא עם סלייפניר בדרכו להלהיים.

הרמולד רכב על הסוס של אודין במשך 9 לילות דרך החושך המוחלט בעמקים עד שהגיע לגשר המוזהב של נהר Gjöll שנשמר על ידי מודגוד. מודגוד סיפרה להרמולד שבלדר כבר עבר את הגשר. אחרי שהרמולד הגיע לשער הלהיים, הוא ירד מגב סלייפניר, הידק את חגורתו של סלייפניר וכשהוא רוכב שוב, זירז את סוסו כדי שסלייפניר יוכל לקפוץ מעל השער של הלהיים. כאשר הגיע הרמולד להיכלה של הל ראה את בלדר יושב בכיסא המכובד ביותר. הרמולד התחנן להל שתשחרר את בלדר, כשהוא מזכיר את הצער הגדול בקרב האייסיר על אובדן בלדר. עקב דבריו, הל הודיעה כי בלדר ישוחרר רק אם כל הדברים, החיים והמתים, יבכו על אובדן בלדר.

בלדר נתן להרמולד את הטבעת דראופניר שנשרפה איתו במדורה, כדי להחזירה לאודין. ננה, אשתו של בלדר, שהייתה איתו בהלהיים, נתנה להרמולד חלוק פשתן שימסר לפריג עם מתנות נוספות ולפולה טבעת. הרמולד חזר לאסגארד עם המסר שניתן לו והחפצים לאלים.

הרמולד נקרא "בנו" של אודין ברוב כתבי היד, ואילו בגרסת קודקס רגיוס, שבדרך כלל נחשב כתב היד הטוב ביותר, הרמולד נקרא נער, אשר בהקשר זה סביר שהכוונה "משרתו של אודין". עם זאת הרמולד בקטע מאוחר יותר נקרא אחיו של בלדר.

הרמולד נתפס כדמות נאמנה לאלים ובעיקר לאביו – לאודין, ולאחיו – בלדר.

יחסיו עם אלים אחרים מתאפיינים בעיקר במסירותו למשפחה ולמשימה .

המסע שלו לשחרור בלדר משקף את נאמנותו כלפי אחיו והאייסיר, קבוצת האלים העיקרית במיתולוגיה הנורדית.

עם זאת, לא מופיעים אזכורים רבים ליחסיו האישיים עם אלים אחרים מחוץ לסיפור זה, אך נאמנותו למשפחה מעידה על כך שהיה דמות מכובדת במיתולוגיה.

תפקידו המרכזי במיתולוגיה הוא כשליח אלים, והמשימה המוכרת ביותר שלו היא המסע אל הל כדי לנסות לשחרר בלדר. אין הרבה סיפורים אחרים על תפקידיו, מה שמרמז שהוא לא היה דמות ראשית ברוב המיתוסים הנורדיים, אלא אחת שנקראה לפעולה במצבים חשובים ומיוחדים .

תפקידו כשליח ותיאורים נוספים על יכולותיו להיכנס לעולם המתים מבליטים את חשיבותו כשחקן חיוני במשימות מסובכות.

## אדה פואטית
השם "הרמולד" מתייחס לגיבור בן תמותה באדה פואטית, הפואמה של הינדלה (בית שני):



## קישורים חיצוניים

קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
אאורוס סנאט

**אאורוס סנאט** (**Aurus Senate**) היא לימוזינה שנבנתה במקור עבור נשיא רוסיה והיא המכונית הנשיאותית, מתוצרת מכון המחקר המדעי לרכבים ומנועים (NAMI), אשר נחשפה בשנת 2018 ומשרתת כרכב השרד הנשיאותי. ברישומי המכון, הפרויקט מכונה רשמית בשם **מודל הפלטפורמה המאוחדת** ומהווה חלק ממותג **[[אאורוס]]**.

**אאורוס** הוא מותג מכוניות היוקרה שנבנה על פי סטנדרטים שקבע שירות האבטחה הפדרלי של רוסיה. כלי הרכב מצויד באמצעים רבים ומתקדמים להגנה, התקפה, והצלת חיים, שמטרתם להגן על נשיא רוסיה בעת נסיעתו במכונית. משווק גם עבור השוק הפרטי.

רוב פרטי המכונית מסווגים מטעמי ביטחון ובדומה לנהוג ברכבי שרד נשיאותיים, על קצוות מכסה המנוע הקדמי של הרכב, מורכבים דגל המדינה והדגל הנשיאותי (בסיורים מקומיים). כאשר הנשיא מבקר במדינה זרה, דגל הנשיאות מוחלף בדגל המדינה הזרה. אורך רכב הדגל, לימוזינת הסנאט מגיע לכדי 6.62 מטרים. מנוע ה-V12, פותח בשיתוף פעולה עם Porsche Engineering.

ייצור סדרתי של הרכב החל ב-21 במאי 2021. בספטמבר 2021, במהלך הפורום הכלכלי המזרחי, תוצג גרסה של הרכב המונעת במימן.

מאז ספטמבר 2020, אאורוס סנאט משמש באירועים רשמיים את מושלי הפדרציה הרוסית. בפרט, גרסת סדאן לבנה שימשה במהלך טקס השבעת נשיא טטרסטן.
## גלריה

קובץ:2018 inauguration of Vladimir Putin 26.jpg|הלימוזינה הנשיאותית במהלך טקס ההשבעה לנשיאות של ולדימיר פוטין, במאי 2018
קובץ:Машина сопровождения проекта "Кортеж".jpg|רכבי האבטחה מדגם אאורוס ארסנל
קובץ:Aurus Senat black colored.jpg|אין ווינטער


## ראו גם

## קישורים חיצוניים

*  

## הערות שוליים

ס
קטגוריה:דגמי מכוניות שהושקו ב-2018
קטגוריה:מכוניות שרד
קטגוריה:לימוזינה
קטגוריה:כלי רכב המיוצרים ברוסיה
קטגוריה:כלי רכב משוריינים
קטגוריה:2018 ברוסיה
Remember Us to Life

**Remember Us to Life** (מאנגלית: **זוכרנו לחיים**) הוא אלבום האולפן השביעי של הזמרת וכותבת השירים רג'ינה ספקטור. ב-22 ביולי 2016, ספקטור, הודיעה כי האלבום יצא לאור ב-30 בספטמבר 2016. הסינגל המוביל של האלבום הוא "Bleeding Heart", שזמין להאזנה במלואו באמצעות SoundCloud דרך ספקטור עצמה.

שם האלבום נלקח מתפילת "זוכרנו לחיים" שנאמרת בעשרת ימי תשובה, ולפי ספקטור ליוותה אותה מאז שקראה אותה במחזור, ביום כיפור כשהייתה בהריון. בצירוף מקרים מעניין, האלבום יצא בדיוק לקראת ראש השנה.

## סקירה
ב-12 ביולי 2016, ספקטור, הודיעה בדף הפייסבוק הרשמי שלה ובאתר הרשמי שלה שבימים הקרובים יפורסמו חדשות. ב-22 ביולי 2016, ספקטור, הודיעה כי השם של אלבום האולפן השביעי שלה יהיה Remember Us to Life. הכרזה זו באה עם העטיפה של האלבום ועם הסינגל המוביל של האלבום, שהוא גם הרצועה הפותחת את האלבום, "Bleeding Heart". בנוסף, התפרסם כי האלבום יהיה זמין בשתי מהדורות: מהדורה סטנדרטית, הכוללת 11 שירים, ומהדורת דלוקס, הכוללת את כל 11 השירים של המהדורה הסטנדרטית, ביחד עם שלוש רצועות בונוס. חנות המוזיקה של האחים וורנר שחררה את האלבום להזמנה מראש בעותקים פיזיים ובעותקים ל-MP3, יחד עם מהדורת ויניל.

## רשימת שירים

## צוות

* ליאו אברהמס - בס, גיטרה, כלי הקשה, תכנות, עיבוד מוזיקלי, סינתיסייזר
* ג'יי בלרוז - כלי הקשה
* קרוליין בקמן - ויולה
* ג 'ובאנה מורגה קלייטון - צ'לו
* ג'ק דישל - שירה (רקע)
* מייק אליזונדו - בס, קונטרבס
* ג'ודית הרמן - צ'לו
* סונגה לי - כינור
* סטלה מוזגווה - תופים
* ג'ולי רוג'רס - כינור
* דוויד רוסי - תזמור, ויולה, כינור
* ננסי רוט - ויולה
* אנדרו סקיט - מנצח, עיבוד מוזיקלי
* רג'ינה ספקטור - צ'לסטה, מלחינה, מנצחת, פסנתר, מיתרים, עיבוד מוזיקלי, סינתיסייזר, קולות
* ג'ואי וורונקר - תופים, כלי הקשה

## מיקומי שיא

## קישורים חיצוניים

## הערות שוליים

קטגוריה:אלבומי רג'ינה ספקטור
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת סייר רקורדס
ארבע על ארבע

**ארבע על ארבע** הוא סרט קומדיה ישראלי משנת 2016 אותו ביים שי כנות וכתב רועי עידן. הסרט הופק על ידי ארצה הפקות, משה אדרי וליאון אדרי.

## תיאור העלילה

עודד בלוך (אושרי כהן) הוא עובד בחברת הייטק שמנהל חיים משעממים שכוללים קראש חסר תוחלת על המלצרית החמודה בבית הקפה השכונתי שלו (אליאנה תדהר) וניסיונות כושלים להתחבב על הבוס המטורלל שלו, מוטי (עוז זהבי) במטרה לקבל את הקידום המיוחל לתפקיד סמנכ"ל בחברה. כחלק מהניסיון להתקרב למוטי חובב האקסטרים והריגושים עודד מספר לו על חוף סודי בסיני אליו הוא נוהג לנסוע. מדובר בשקר מוחלט ולא מזיק (כך עודד חושב) - אלא שלמרבה זוועתו מוטי מחליט לנסוע לשם ולקחת איתו את עודד ואת המתחרים האחרים על תפקיד הסמנכ"ל - טל החנפן והסאחי ממחלקת שיווק (שלומי קוריאט) ודימה (אבי דנגור) המתכנת המוזר עם הנטייה לגזענות.
כל ניסיונותיו של עודד לסכל את הנסיעה נכשלים והארבעה מגיעים לסיני, שם הסיוטים הכי גרועים שלהם מתגשמים.

הסרט יצא בקיץ 2016 וזכה להצלחה מסחרית למרות הסתייגות המבקרים.

## קישורים חיצוניים

* טריילר לסרט "ארבע על ארבע"
* 

## הערות שוליים

2018 05
קטגוריה:סרטי קומדיה ישראליים
קטגוריה:סרטים ישראליים משנת 2016
קטגוריה:סרטי שי כנות
קיה קומבי

**קיה קומבי** (באנגלית: **Kia Combi**, בקוריאנית: **기아 콤비**) הוא מיניבוס מתוצרת יצרנית הרכב הקוריאנית  **[[קיה]]** שיוצר בין השנים 1984–2002.

דגם ה"קיה קומבי" יוצר על ידי יצרנית הרכב הדרום קוריאנית "Asia Motors"  (שם מלא: "Asia Motors Industries Co., Ltd") שהייתה בבעלות קיה החל משנת 1976. בשנת 1999 נסגרה "Asia Motors" והייצור נמשך באמצעות "קיה מוטורס".

## קיה קומבי
* קיה קומבי הושק באוקטובר 1983
* יוצרו 22,016 יחידות
* קיה קומבי שימש בעיקר כמיניבוס עירוני, אוטובוס תיירים, אוטובוס בית ספר, אוטובוס הסעות ואוטובוס ציבורי. הדגם שימש בעיקר כמכונית ספרייה ניידת, משטרה ואוטובוס בשרות הכבאים.
## דגמי "קיה קומבי"
* "AM805" (יוצר בין השנים 1983-1988)
* "AM815" (יוצר בין השנים 1988-1993)
* "AM825" (יוצר בין השנים 1993-1995)
* "Combi" (יוצר בין השנים 1995-2002)

## תמונות

קובץ:2001년 3월 인천광역시 서구 검암동 인천국제공항 고속도로 구조‧구급대 신축청사 현판식 신공항구조구급대 현판장면-2.jpg |   "קיה קומבי" (משמאל)
קובץ: Asia Motors Combi AM815.jpg |   "קיה קומבי"
קובץ: Izhevsk marshrutka (route 10).jpg |   "קיה קומבי"
קובץ:2005년 5월 12일 서울특별시 강남구 코엑스 재난대비 긴급구조 종합훈련 DSC 0053.JPG |   "קיה קומבי"


## ראו גם
* קיה
* קיה בונגו

## לקריאה נוספת
* "קיה קומבי" - תמונות

## קישורים חיצוניים

* 

## הערות שוליים

קטגוריה:מיניבוסים
קטגוריה:כלי רכב המיוצרים בקוריאה הדרומית
קטגוריה:כלי רכב שהושקו ב-1983
קומבי
קרב אווריאר

**קרב אווריאר** (בארמנית: **Ավարայրի ճակատամարտ**) היה קרב שהתנהל ב-26 במאי 451 בין הארמנים לבין צבא האימפריה הסאסאנית באווריאר שבמישור וספורקן (בין גבול איראן המודרנית לימת ואן). הרקע לקרב היה מרד ארמני בכפיית האמונה הזורואסטריות הפרסית על ארמניה ודרישת הארמנים לחופש דת לקיים את אמונתם הנוצרית. על אף שהקרב הסתיים בתבוסה ארמנית, הוא נתפס בתודעה הארמנית כצעד של גבורה שהוביל בסופו של דבר לאשרור חופש הדת לארמנים והם חוגגים את ה-26 במאי כחג דתי.

## רקע

ארמניה נכבשה על ידי האימפריה הסאסאנית בשנת 387. שליט האימפריה, יזדגרד השני, הנהיג מדיניות של כפייה דתית במסגרתה נאסר קיום פולחני הדת הנוצרית בארמניה, נהרסו כנסיות ארמניות ונרצחו כמרים. במקביל ביקש יזדגרד השני לקרב אליו את העילית של בני הלאומים השונים שבשליטתו ולכפות עליהם את דת הזורואסטריות הפרסית. אחד מבני העילית הארמנית ששירת בבירה קטסיפון היה ורטן ממיקוניאן. עם שובו לארמניה ב-450 התכחש ורטן לדת הזורואסטריות והחל להוביל את המרד הארמני למען הכרה אימפריאלית בנצרות הארמנית ולמתן חופש דת לארמנים לקיים את אמונתם הנוצרית.

## קרב אווריאר
ב-26 במאי 451 התרחש קרב מכריע במסגרת המרד בין צבא האימפריה הסאסאנית לבין הארמנים. תאודוסיוס השני, קיסר האימפריה הביזנטית הבטיח לסייע לארמנים ולתמוך בהם, אך הוא מת וכוחותיו לא הגיעו לשדה הקרב באווריאר שבמישור וספורקן (בצפון-מערב מחוז מערב אזרבייג'ן שבאיראן המודרנית). הצבא הארמני מנה כ-66,000 איש והיה מורכב מאנשי העם הפשוט, אך הונהג על ידי בני אצולה שזכו להכשרה צבאית ובהם פרשים שנחשבו לכוח צבאי מעולה. הצבא האימפריאלי הפרסי, מנגד, היה צבא סדיר, גדול פי שלושה וכלל יחידות מאומנות ומיומנות שכללו גם פילי מלחמה. לאחר לחימה אמיצה ונחושה מן הצד הארמני, נוצחו לבסוף הארמנים וורטן עצמו הוצא להורג יחד עם שמונה מקציניו.

## לאחר הקרב
על מנת לכבות כליל את אש המרד, השליך השליט יזדגרד השני את האצולה הארמנית לכלא ומינה מושל תקיף. אולם אש המרד לא כבתה ומחתרת ארמנית המשיכה לפעול במשך עשרות שנים, מונהגת על ידי אחיינו של ורטן, והן ממיקוניאן. ב-484 הביא המרד הארמני לחתימת הסכם עם השליט הסאסאני בלש (אחיו ויורשו של פירוז הראשון, בנו של יזדגרד השני), אשר התיר חופש דת לארמנים, התיר להם לבנות מחדש את כנסיותיהם ואף מינה את והן ממיקוניאן למושל ארמניה.

השלכה נוספת של הקרב הייתה אי-השתתפותה של נציגות ארמנית בוועידת כלקדון שהתכנסה באותה שנה, דבר שגרם לפרישת הכנסייה הארמנית המונופיזיטית מן הזרם הראשי של הנצרות האורתודוקסית.

## קישורים חיצוניים

* St. Vartan The Warrior And His Companions, אתר הכנסייה הארמנית
* The War of Vartan, אתר תרבות ארמני. מאמר מאת James R. Russell, אוניברסיטת קולומביה, 1981
* מאה שנים - מאה עובדות

## הערות שוליים

אווריאר
קטגוריה:ארמניה: היסטוריה
קטגוריה:מלחמות דת
קטגוריה:המאה ה-5
יונדאי דינאסטי

**יונדאי דינאסטי** (באנגלית: **Hyundai Dynasty**, בקוריאנית: **ヒュンダイ・ダイナスティ**) היא מכונית סלון מתוצרת יצרנית הרכב הדרום קוריאנית **[[יונדאי מוטור]]** אשר יוצרה בין השנים 1996–2005.

בנוסף, יוצרה גם גרסת לימוזינה (אורך דגם הלימוזינה ארוך יותר מדגם הסלון ב-15.5 ס"מ).

## דגמים
* דגם "יונדאי דינאסטי 2,500"
* דגם "יונדאי דינאסטי 3,000"
* דגם "יונדאי דינאסטי 3,500"
### תצורות
* מכונית סלון
* לימוזינה (בסיס גלגלים ארוך יותר ב-15.5 ס"מ)

## "יונדאי דינאסטי"
* 4 דלתות
* ABS
* חלונות חשמל
* הגה כוח
* מושבים מעור
* מושבים חשמליים
* מיזוג אוויר
* כרית אוויר
* רדיו + CD
* מכל דלק - 75 ליטר
* תאוצה בין 0–100 קמ"ש היא 9.4 שניות (מנוע 3,500 סמ"ק)
* תאוצה בין 0–100 קמ"ש היא 9.6 שניות (מנוע 3,000 סמ"ק)

## תמונות

קובץ:20110618 hyundai dynasty 002.jpg| "יונדאי דינאסטי"
קובץ:Hyundai Dynasty front.jpg | "יונדאי דינאסטי"
קובץ:20120731 hyundai dynasty limousine 2.jpg | "יונדאי דינאסטי"
קובץ:20120731 hyundai dynasty limousine 1.jpg | "יונדאי דינאסטי"
קובץ:20120731 hyundai dynasty limousine 3.jpg | "יונדאי דינאסטי"
קובץ:Hyundai Dynasty 04 China 2016-04-19.jpg | "יונדאי דינאסטי"
קובץ:Hyundai Dynasty.jpg | "יונדאי דינאסטי"
קובץ:20110326 hyundai dynasty limousine 1.jpg | "יונדאי דינאסטי" - לימוזינה
קובץ:20110326 hyundai dynasty limousine 2.jpg | "יונדאי דינאסטי" - לימוזינה


## ראו גם
* יונדאי מוטור
## לקריאה נוספת
*  "יונדאי דינאסטי" - תמונות

## קישורים חיצוניים

* 

## הערות שוליים

קטגוריה:מכוניות סלון
קטגוריה:לימוזינה
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-1996
דינאסטי
קליפת המוח הארובתית-מצחית

ממוזער|הדמיית MRI של מח האדם בחתך מיד-סגיטלי. קליפת המח הארובתית-מצחית מסומנת בירוק.
**קליפת המוח הארובתית-מצחית** (באנגלית: **Orbitofrontal Cortex**, בקיצור OFC) היא חלק מקליפת המוח הקדם-מצחית. אזור זה הוא אחד מהאזורים הכי פחות מובנים במוח בידע המדעי כיום. עם זאת, ידוע כי אצל בני האדם, לאזור זה יש השפעה בקבלת החלטות ובמערכת התגמול במוח.

## אנטומיה
ה-OFC נמצא בחלקו הקדמי התחתון של קדמת קליפת המוח הקדם מצחית המכיל את אזורי ברודמן 10, 11 ו-47. אזור זה נמצא ממש מעל ארובת העין ומכאן שמו. מבחינת קישוריות הוא מקושר רבות לאזורים סנסוריים ומקבל את האות העצבי מן הגרעין הגבי-מרכזי של הרמה (תלמוס)כמו גם מן ה-Piriform cortex וכן הוא מאוד מקושר אל האמיגדלה אל הפאראהיפוקמפוס, ואל קליפת המוח הקדם מצחית הלטרלית .

### הפרדה בין ה-OFC ל-vmPFC
באופן כללי, הפרדה בין אזורים מסוימים נעשית באמצעות מספר שיטות כגון תפקודיות, קישוריות וכן סוגי התאים הבונים את הרקמה. האזורים OFC ו-vmPFC (קליפת המוח הקדם-מצחית הגחונית-אמצעית, באנגלית: ventromedial prefrontal cortex) סמוכים האחד לשני, ושיטות שונות מפרידות אותם באופן שונה ובהתאם לכך ממקמות אותם באזורים המשתנים מעט משיטה לשיטה. בעקבות כך ישנם חלקים מסוימים בקליפת המח אשר פעם ישתייכו ל-OFC ופעם ל-vmPFC. מבחינה זו יש הקבלה בין שני אזורים אלו. אחת ההבחנות שמפרידה בין ה-OFC לבין ה-vmPFC היא הרשתות העצביות להן האזורים מקושרים כאשר הבחנה אחרת קשורה לצפיפות התאים הפירמידאלים בשכבה 5, וכך הלאה.

## תפקוד
מידע אודות גירוי מסוים שמתקבל ממגוון חושים מעובד ברמה הבסיסית בתלמוס ומועבר לאמיגדלה שם הוא מעורר מוטיבציה מיידית להיחשף לגירוי או להימנע ממנו. במקביל אותו המידע מועבר מהתלמוס אל פיתול החגורה הקדמי (ACC) ואל קליפת המוח הארובתית מצחית. משם המידע מועבר, בין היתר, אל ההיפותלמוס, המעורב ביצירת תגובות פיזיולוגיות. הקליפה הארובתית מצחית מבצעת עיבוד נוסף ואיטי של המידע אודות הגירוי, הכולל חיזוי השלכותיו. וכן שקלול רגשות של נתוני רווח והפסד ביחס לתגובה אפשרית כלפי הגירוי. המידע מעובד גם בפיתול החגורה הקדמי שמשקלל את ערך התגובה ביחס לסיכוי לבצע אותה, באופן שמשפיע על המוטיבציה ועל ההחלטה הסופית האם לבצעה או להימנע ממנה. ההחלטה משפיעה על עיכוב או עירור של המסלול המהיר מהאמיגדלה להיפותלמוס, וכן על אופן התגובה הרגשית והניהולית העתידית של המסלול המהיר. הקליפה הארובתית מצחית מעורבת גם בחשיבה יצירתית מסתעפת ומתכנסת, ומשלבת מגוון נתונים לכדי רעיון.

## קישורים חיצוניים

## הערות שוליים

קטגוריה:האונה המצחית
קטגוריה:המערכת הלימבית
אאורוס ארסנל

**אאורוס ארסנל** הוא ואן מתוצרת מכון המחקר המדעי לרכבים ומנועים במוסקבה, במסגרת פרויקט המכונה "השיירה" לייצור רכבי נסיעות עבור נשיא רוסיה. השם הנבחר הוא שמו של מגדל התחמושת (ארסנל בלע"ז) שבמתחם הקרמלין במוסקבה.
הרכב הוצג בפומבי לראשונה באוגוסט 2018 במסגרת סלון הרכבים הבינלאומי במוסקבה.

ייצור הרכב החל בשנת 2017 ו-14 דגמים ראשונים שלו נמסרו לידי שירות האבטחה הפדרלי של רוסיה, בדצמבר 2017.

## מראה ומאפיינים

המיני-ואן אאורוס ארסנל מצויד באותו המנוע כמו הסדאן אאורוס סנאט, אך כולל פנסים משלו. תכונה ייחודית של אאורוס ארסנל הוא מראהו האחורי: הוא רחב מלמטה וצר מלמעלה ומשופע.

## ראו גם
* אאורוס סנאט — דגם לימוזינה סדאן
## קישורים חיצוניים

## הערות שוליים

קטגוריה:דגמי מכוניות שהושקו ב-2017
קטגוריה:כלי רכב המיוצרים ברוסיה
קטגוריה:מכוניות שרד
א
יונדאי נוביס

**יונדאי נוביס** (באנגלית: **Hyundai Nuvis**, שם מלא: **Hyundai HCD-11 Nuvis Concept**) היא מכונית קונספט בעלת הנעה היברידית, בתצורת קרוסאובר בעלי מאפיינים של SUV, מתוצרת יצרנית הרכב **[[יונדאי מוטור]]** אשר הוצגה בשנת 2009 לאחר שתוכננה במרכז העיצוב ב-"Irvine, California"  בקליפורניה.

דגם ה"יונדאי נוביס" הוצג לראשונה בתערוכת המכוניות הבינלאומית בניו יורק בשנת 2009.

הרעיון העיצובי של דגם ה"יונדאי נוביס" בהשראת משחק הגומלין בין אלמנטים טבעיים ונוזלים עם משטחים נוקשים יותר ומבנים ליצירת אשליה של תנועה מתמדת. אחד המאפיינים הייחודיים שלה הוא דלתות הפתיחה כלפי מעלה, אשר נדירות במיוחד על רכבי השטח. דגם זה הוא גם רכב היברידי.

## מאפיינים

*הנעה היברידית: מנוע בעירה פנימית + מנוע חשמלי
* גלגלים - 22 אינץ'
* 2 דלתות "gullwing" ("Gull-wing door")  אשר חושפות בפתיחתן את המושב הקדמי והאחורי יחד.
* בד פנים מפוליאסטר ממוחזר (מבקבוקי סודה)
* ספק כוח חשמלי: סוללת ליתיום-יון - 270 וולט, 5.3 ליטר

## גלריה

קובץ:Hyundai 2010 Nuvis Left.jpg | "יונדאי נוביס"
קובץ:Hyundai 2010 Nuvis Rear Left.jpg | "יונדאי נוביס"
קובץ:Hyundai 2010 Nuvis Front Left.jpg | "יונדאי נוביס"
קובץ:Hyundai 2010 Nuvis Right.jpg | "יונדאי נוביס"
קובץ:Hyundai 2010 Nuvis Rear.jpg | "יונדאי נוביס"
קובץ:Hyundai 2010 Nuvis Front.jpg | "יונדאי נוביס"
קובץ:Hyundai Nuvis (4374677397).jpg | "יונדאי נוביס"


## ראו גם
* יונדאי מוטור
* יונדאי אינטראדו
* יונדאי קליקס
* יונדאי בלו-וויל

## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות היברידיות
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2009
נוביס
קטגוריה:קרוסאובר
שושניק

**שׁוּשַׁנִיק** (בארמנית: Շուշանիկ; בגאורגית: შუშანიკი; 440 בערך - 475) הייתה מרטירית נוצרייה בכנסיות הארמנית והגאורגית. שושניק שהייתה ארמנית במוצאה עונתה על ידי בעלה עד מוות בכפר צוּרטַאווִי  שבגאורגיה, כיוון שסירבה לוותר על אמונתה הנוצרית ולהמיר את דתה לזורואסטריות.

## תולדות חייה
נולדה בשנת 440 לערך, בתו של הגיבור הלאומי הארמני ורטן ממיקוניאן.

נישאה לאציל גאורגי בשם וַרסכַּאן  שכיהן כשליט מקומי במסגרת האימפריה הסאסאנית. ורסקן פנה נגד הנצרות, אימץ את הזורואסטריות וביקש לכפות אמונה זו על כל תושבי אזור השליטה שלו ובפרט על אשתו. היא סירבה, עזבה את ארמון מגוריהם ועברה לחיות בתא נזירי סמוך לכנסייה כפרית. בשנת 469 אסר אותה ורסקן בכלא במבצר, שם שהתה עד מותה. במהלך מאסרה לא הפסיקה להתפלל ולקרוא בכתבי הקודש ואל תא הכלא שלה הובאו נזקקים שקיבלו ממנה ברכה. לאחר מותה בייסורים הוטמנו שרידיה בכנסייה ברובע מטחי שבטביליסי.

החיבור "מות הקדושים של המלכה שושניק הקדושה"  מאת יאקוב צוּרטַאווֵלִי , שהיה הכומר שלה, הוא החיבור הקדום ביותר בשפה הגאורגית.

## קישורים חיצוניים

* הטקסט המלא מתורגם, עם הקדמה בתרגום Krikor Vardapet Maksoudian ובעריכת Christopher H. Zakian
* הגיוגרפיה (ביוגרפיית-קדוש) באתר הכנסייה הפרבוסלאבית 

קטגוריה:קדושים גאורגים
קטגוריה:מרטירים
קטגוריה:ארמנים
קטגוריה:קדושות נוצריות
קטגוריה:קדושים נוצרים
קטגוריה:נשים במאה ה-5
קטגוריה:נפטרים ב-475
אלסנדרה אלורס

**אלסנדרה אלורס** (באוקראינית: **Олександра Водяникова/ Oleksandra Wodjanykowa**, בגרמנית: **Alessandra Alores**; נולדה ב-6 באוקטובר 1984) היא דוגמנית אוקראינית-גרמנייה.

## ביוגרפיה
אלורס נולדה בקייב ובגיל שמונה היגרה למינכן, גרמניה עם הוריה.

ב-2003 זכתה בתחרות מיס גרמניה בעת שהייתה סטודנטית למשחק. בראיון שנערך במהלך התחרות היא נשאלה: "איזה פוליטיקאי היית מעוניינת לפגוש"? ותשובתה הייתה "סדאם חוסיין". במהלך כהונתה היא ביקרה בעיראק, אך לא נפגשה עם הדיקטטור ובעיקר ביקרה במוסדות חברתיים.

בשנה זו ייצגה את גרמניה בתחרויות מיס תבל, מיס אינטרנשיונל ומיס אירופה, שם עלתה לשלב חצי הגמר. בכל התחרויות הבינלאומיות הופיעה תחת השם שבו נולדה, אלכסנדרה וודיאניקובה. 

לאחר שתפקידה הסתיים, היא דיגמה בניו יורק ובגרמניה, והייתה חתומה על חוזה בסוכנויות "וילהלמינה" ו-IMG Models.

ב-2007 זכתה בתחרות הדוגמנות "טופ מודל גרמניה", ולאחר מכן זכתה במקום הראשון גם בתחרות העולמית "טופ מודל של העולם", שנערכה במצרים.

ב-2009 זכתה בתואר "מיס עולם גרמניה", אך לבסוף לא השתתפה במיס עולם והודחה מהתואר.

## קישורים חיצוניים

* "Miss World Deutschland 2009". September 5 2009
* "Alexandra Vodjanikova was Disqualified". *Universal Queen*


קטגוריה:משתתפות בתחרות מיס תבל 2003
קטגוריה:משתתפות בתחרות מיס אירופה
קטגוריה:מהגרות לגרמניה
קטגוריה:משתתפות בתחרות מיס אינטרנשיונל
קטגוריה:זוכות מיס גרמניה
קטגוריה:דוגמניות אוקראיניות
קטגוריה:מהגרים מאוקראינה לגרמניה
קטגוריה:גרמניות שנולדו ב-1984
קטגוריה:גרמנים שנולדו ב-1984
Fuego

**Fuego** (בעברית: **אש**) הוא השיר שייצג את קפריסין באירוויזיון 2018 שהתקיים בליסבון, פורטוגל. השיר בוצע על ידי אלני פוריירה, הולחן, נכתב והופק על ידי הפזמונאי והמפיק מוזיקלי אלכס פי וצוות יוצרים נוספים. השיר יצא לאור ב-2 במרץ 2018 על ידי תאגיד השידור הקפריסאי. Fuego הוא שיר דאנס-פופ קצבי.

השיר היה המתחרה העיקרי של ישראל באירוויזיון 2018 ונחשב לפני התחרות לאחד המועמדים לזכייה. בסופו של דבר הגיע השיר למקום השני בתחרות.

## רקע
השיר "Fuego" שאיתו נשלחה אלני הוצע במקור לזמרת הלנה פפאריזו (זוכת אירוויזיון 2005) והזמרת גם הקליטה את השיר אך החליטה לבסוף לא לייצג את קפריסין באירוויזיון 2018 והשיר הועבר לזמרת אלני.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי קפריסין באירוויזיון
קטגוריה:שירים באנגלית
קטגוריה:שירי מוזיקת דאנס
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בספרד
קרב סינוויט

**קרב סינוויט** (באנגלית: **Battle of Cynwit**, מאוית גם כ-**Cynuit**) נערך ב-878 בין האנגלו-סקסונים של ממלכת וסקס לוויקינגים הדנים סמוך למצודה המכונה "סינוויט", במיקום לא ברור, והסתיים בניצחון האנגלו-סקסונים. אתרים אפשריים לקרב כוללים את מחנה קנינגטון שבסאמרסט, וגבעת קאונטיסברי, אשר בדבונשייר.

מעבר לניצחון האנגלו-סקסוני בסינוויט, שהדף פלישה מקומית, הייתה לקרב גם חשיבות אסטרטגית, היות שנמנעה תנועת מלקחיים אפשרית מצד הדנים, אשר לאחר כיבוש צ'יפנהאם תכננו לנתק את דרכי נסיגתו של המלך הנמלט, אלפרד, ולהשתלט על ממלכתו.

## רקע
כוח דני בפיקודו של אובה רגנרסון, אחיהם של איבר חסר העצמות ושל האלפדן, הפליג בתעלת בריסטול עם 23 ספינות ונחת בחוף הצפוני של דבונשייר, בלוויית 1,200 לוחמים. הדנים נתקלו בכוח ההגנה האנגלו-סקסוני של המחוז, בפיקודו של אודה, רוזן דבון, אשר התבצרו במצודה המכונה "סינוויט".

## מצור וקרב
סינוויט לא הייתה מבוצרת היטב, וכללה בעיקר סוללת עפר היקפית וגבוהה, אך כמות הלוחמים שבה הרתיעה את אובה ואנשיו, אשר העדיפו לצור על המצודה במקום לתקוף חזיתית, בתקווה שהמחסור במים יגרום לאנשיה להיכנע במהירות.

מן העבר השני, חששו אודה ואנשיו מאותו המצב בדיוק, ועל כן, פרצו מן המצודה ותקפו עם עלות השחר. הדנים המופתעים נסו אל ספינותיהם תוך שהם סופגים אבדות כבדות. בין 840 ההרוגים היה גם מנהיגם, אובה. בין השלל שנתפס היה גם נס העורב המקודש של הדנים, אשר נחשב על ידם כבעל כוחות פלאיים.

## תוצאות הקרב
ככל הנראה, נועדה התקפת צבאו של אובה לסייע לגות'רום כחלק מתנועת מלקחיים אשר נועדה לנתק את דרכי הנסיגה של אלפרד מלך וסקס, להביא ללכידתו או הריגתו ולכבוש את ממלכתו, בדומה לגורלם של מלכי מזרח אנגליה ונורת'מבריה וממלכותיהם. ייתכן גם שאובה היה אופורטוניסט שניסה לנצל את העובדה שהאנגלו-סקסונים היו עסוקים בלחימה מול גות'רום כדי להגיע להשגים בחלק לא מוגן של הממלכה.

אף על פי שהוא מוזכר בכרוניקה האנגלו-סקסונית רק בקצרה חשוב הקרב מהסיבות הבאות: את הניצחון נחלו כוחות אנגלו-סקסוניים שלא הונהגו על ידי המלך אלפרד, אשר עמד באותו הזמן בראש ההתנגדות לפלישה הוויקינגית, בתקופה אותה מציינת הכרוניקה כ"כולם שועבדו מלבד אלפרד".

בנוסף, הצלחתם של אודה ואנשי המחוז שלו מתבטאת לא רק בהריגתו של אובה, אלא גם בלכידתו של נס העורב (Hrefn), לו הייתה חשיבות דתית ומורלית עבור הדנים. לכידת הנס מצוינת בכרוניקה, המקום היחיד בו נזכרת תפיסה של פריט מסוג זה בכל הקרבות המרובים אשר נערכו כנגד הדנים.

## לקריאה נוספת

*Abels, Richard. **[https://books.google.co.il/books?id=SqkuAgAAQBAJ&dq=Alfred+the+Great:+War,+Kingship+and+Culture+in+Anglo-Saxon+England&hl=iw&source=gbs_navlinks_s Alfred the Great: War, Kingship and Culture in Anglo-Saxon England]**. Routledge, 2013. 
*Kendrick, T. D. **[https://books.google.co.uk/books?id=3Z8NgXgRytUC&pg=PA238&lpg=PA238&dq=Cynwit+Odda&source=bl&ots=ZbAKwQwK5b&sig=7FDGQ28VUwhPjlajoVbY2gAbi5w&hl=en&sa=X&ved=0CDsQ6AEwBGoVChMI4tCe5tfnyAIVS9kmCh07LQo9#v=onepage&q=Cynwit%20Odda&f=false A History of the Vikings]**. Courier Corporation, 2004. 
*Swanton, Michael (Ed.). **[https://books.google.co.il/books?id=f8B4NAl2r48C&dq=garmonsway+anglo-saxon+chronicle&hl=iw&source=gbs_navlinks_s The Anglo-Saxon Chronicle]**. Psychology Press, 1998. 


## הערות שוליים

סינוויט
קטגוריה:אנגליה האנגלו-סקסונית
קטגוריה:ויקינגים
WR 102

**WR 102** הוא כוכב וולף-ראייה שנמצא במרחק של כ-18,000 שנות אור ממערכת השמש בקבוצת הכוכבים קשת. כוכב זה הוא נדיר ביותר מאחר שספקטרום הפליטה שלו מתאפיין בפסים של חמצן והוא הכוכב החם ביותר שהתגלה עד כה ביקום.

## מאפיינים
WR 102 הוא כוכב אחד ממעט הכוכבים שמסווגים כ-WO - כוכבי וולף-ראייה עם פסי פליטה חזקים של חמצן. התגלו רק ארבעה כוכבים כאלו בשביל החלב ועוד חמישה בגלקסיות אחרות. כמו כן, זהו הכוכב החם ביותר שידוע לאנושות ביקום, לפי הספקטרום שלו, הטמפרטורה על פני השטח שלו מתקרבת ל-210,000 קלווין. לפי ההערכות הכוכב בהיר פי 282,000 עד פי 480,000 מהשמש, אך בשל הטמפרטורה הגבוהה כמעט כל קרינתו היא בתחום העל-סגול כך שבאור נראה הוא מאיר רק פי 1,100 מעוצמת ההארה של השמש ובהירותו הנראית היא מדרגה 14, כך שלא ניתן לראותו ללא טלסקופ מקצועי. רדיוס הכוכב הוא רק כ-40 אחוזים מרדיוס השמש, אך הוא דחוס מאוד ומסתו היא פי 22 ממסת השמש.

מהחום והקרינה העזה שהכוכב מפיץ נפלטים מפני הכוכב חלקיקים שמגיעים למהירות של 5,000 קילומטרים בשנייה, וכך הוא מאבד 1 חלקי 100,000 ממסת השמש בשנה. לצורך השוואה, רוח השמש מובילה לכך שהשמש מאבדת  מסת שמש בשנה, מסה הנמוכה פי 100 מיליון לעומת המסה הנפלטת מן הכוכב WR 102. החומר הנפלט מהכוכב יוצר ערפילית פליטה המקיפה אותו ומעוררת מהקרינה העל-סגולה שהוא פולט.

## אבולוציה
WR 102 משתייך לכוכבים מסוג WO, מדובר על כוכבים מסיביים שנמצאים בשלב החיים האחרון שלהם לפני שהם נהפכים לסופרנובה. כפי הנראה, הכוכב אכן בשלבים האחרונים של היתוך גרעיני בליבתו, והוא כבר בשלב או בסוף של היתוך הליום לפחמן, חנקן וחמצן.

לפי התחזיות הכוכב יתפוצץ לסופרנובה בעוד כ-1,500 שנים. מסתו העצומה של הכוכב יחד עם סיבוב מהיר יובילו לפליטה גדולה של התפרצות גמא, אך לא ידוע אם מהירות הסיבוב שלו תישאר יציבה.

## קישורים חיצוניים

* 

## הערות שוליים

קטגוריה:כוכבי וולף-ראייה
קטגוריה:קבוצת הכוכבים קשת
ג'וסן אופרמן

**ג'וסן אלכסי אופרמן** (באנגלית: **Joseann Alexie Offerman**; נולדה ב-10 במרץ 1994), הידועה יותר בשם הבמה שלה, **ג'וג'ו**, היא קריינית, מתאבקת וזמרת אמריקאית בארגון ההיאבקות האמריקאי, ה-WWE.

## קריירה מקצועית
### WWE
#### Total Divas (2013)

במאי 2013 הוכרז שאופרמן תהיה חלק מסדרת הריאליטי Total Divas של ה-WWE ב, סדרה הכוללת מבט על חייהן האישיים.

בעודה בגיל 19, אופרמן ערכה את הופעת הבכורה שלה ברוסטר הראשי תחת שם הבמה **ג'וג'ו** ב-26 ביוני 2013 כשהיא שרה את שיר הפתיחה של קבוצת Tons of Funk (טיירוס, קמרון ונעמי). שבוע לאחר מכן בתוכנית Raw ג'וג'ו הייתה מעורבת בקטע מאחורי הקלעים ביחד עם האחיות בלה, נטליה, קמרון, נעמי ואיווה מארי. ב-22 במאי ג'וג'ו לצד חברות הקאסט של סדרת הריאליטי הופיעו בתוכנית של המיז, שם הציגה את עצמה בפני הקהל. באירוע סאמרסלאם, שהתקיים ב-18, ג'וג'ו שרה את המנון ארצות הברית.

ב-26 באוגוסט ג'וג'ו שימשה כקריינית במהלך הקרב בין נטליה לברי בלה. לאחר הקרב, אלופת הדיוות, AJ לי קטעה את חגיגות הניצחון של ברי בלה על ידי כך שהיא לועגת לחברות הקאסט של טוטאל דיווס. ג'וג'ו ערכה את קרב הבכורה שלה ב-7 באוקטובר לצד נטליה ואיווה מארי בניצחונן על אלישיה פוקס, רוזה מנדס ואוקסנה, מצד שני היא לא שותפה כלל במהלך הקרב. בקרב ההדחות המסורתי של האירוע סדרת ההישרדות, חברות הקאסט של טוטאל דיווס ניצחו את הדיוות האמיתיות (אלישיה פוקס, אקסנה, אלופת הדיוות AJ לי, קייטלין, רוזה מנדס, טמינה סנוקה וסאמר רה). כמו כן, אותו ניצחון נרשם גם לילה לאחר מכן בקרב החוזר ביניהן, ובו ג'וג'ו הצמידה לניצחון את טמינה סנוקה.

#### קריינית (2013–היום)
שמאל|200px|ממוזער|ג'וג'ו כקריינית במהלך מופע NXT במרץ 2015

לקראת סוף שנת 2013 ג'וג'ו הועברה למתחם הפיתוח של NXT, ולאחר מכן אושרה הידיעה שהיא לא תחזור לעונה השנייה של הסדרה Total Divas. בשלב מסוים ג'וג'ו הפכה לקריינית של התוכנית NXT. באפריל 2015, ג'וג'ו קודמה לרוסטר הראשי והחלה להיות הקריינית הקבועה של התוכניות סמאקדאון ו-Main Event. נכון להיום היא מתפקדת כקריינית של Raw, סמאקדאון ואירועי שלם וצפה, בנוסף להיותה מראיינת מאחורי הקלעים.

## השתתפותה במדיה

אופרמן הייתה חלק מהקאסט הראשי של העונה הראשונה של סדרת הריאליטי Total Divas, התוכנית שודרה ב ועלתה לאוויר בחודש יולי של שנת 2013. במהלך העונה השנייה אופרמן הוחלפה בסדרה על ידי סאמר רה.

## חיים אישיים

אופרמן ממוצא מקסיקני ודומיניקני. היא בתו של שחקן הבייסבול לשעבר חוזה אופרמן. היא הייתה בזוגיות עם מתאבק ה-WWE בריי וויאט, וב-27 במרץ 2019 הודיעה באינסטגרם כי הם מצפים לילד, אשר נולד ב-18 במאי 2019. המתאבק ברון סטרומן היה הסנדק של הילד. ב-28 במאי 2020 הביאו לעולם בני הזוג את ילדם השני, היירי פון רוטונדה. וויאט נפטר באוגוסט 2023.

## פילמוגרפיה
### טלוויזיה

## דיסקוגרפיה
### סינגלים

## אליפויות והישגים
***הישגים במגזין ההיאבקות Wrestling Observer Newsletter**
** הקרב הגרוע של השנה (2013)  - עם ברי בלה, קמרון, איווה מארי, נעמי, נטליה וניקי בלה נגד AJ לי, אלישה פוקס, אקסנה, קייטלין, רוזה מנדס, סאמר רה וטמינה סנוקה באירוע סדרת ההישרדות

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:זמרות אמריקאיות
קטגוריה:זמרים אמריקאים
קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
יחסי ישראל – סאו טומה ופרינסיפה

**יחסי ישראל–סאו טומה ופרינסיפה** הם היחסים הדו-צדדיים הרשמיים, הפוליטיים, המדיניים והשיתופיים שבין **[[ישראל|מדינת ישראל]]** לבין **[[סאו טומה ופרינסיפה|הרפובליקה הדמוקרטית של סאו טומה ופרינסיפה]]**.

## היסטוריית היהודים
לפני עצמאותה, פעלה סאו טומה ופרינסיפה כמושבה פורטוגזית. ב-1496, כדי להעניש את יהודי פורטוגל שלא היו משלמים את מסי המדינה, גירש המלך מנואל קרוב ל-2,000 ילדים יהודים, מגיל שנתיים עד עשר, לאיי סאו טומה ופרינסיפה, המשתרעים על קו המשווה ממערב לגבון. שנה לאחר מכן, רובם של הילדים מתו מרעב, ממחלות שונות או ע״י תנינים מיקומים, ורק 600 מתוכם נמצאו בחיים. ב-12 ביולי 1995 התקיימה ועידה בינלאומית ביום העצמאות ה-20 לאיים, לציון זכרם של הילדים היהודים הפורטוגזים שהובאו לאיים במאה ה-15.

## ייצוג דיפלומטי
שתי המדינות כוננו את יחסיהן הדיפלומטיים בנובמבר 1993.
* לאף אחת מהמדינות אין שגריר תושב באחרת.
* ישראל מיוצגת בסאו טומה ופרינסיפה דרך השגרירות הממוקמת בלואנדה, אנגולה.

## ראו גם
* יחסי גבון–ישראל
* יחסי אנגולה–ישראל

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איריס לביא

[ממוזער|איריס לביא בקורס קריינים ב[קול ישראל, 1969, יושבת שנייה מימין|300 פיקסלים]]
**איריס לביא** היא קריינית ושדרנית רדיו בכאן ב' של תאגיד השידור הישראלי.

## קריירה
לביא שימשה קריינית חדשות ברשת ב' של קול ישראל והגישה תוכניות שונות ברשת ב' וברשת א', בהן פינת התרבות "הצגה יומית" בתוכנית האקטואליה "בחצי היום" והתוכנית "דין ודברים" (ביחד עם משה נגבי).

עם סגירת קול ישראל עברה לתאגיד השידור הציבורי. הגישה את התוכנית "עת לקראת שבת" בימי שישי אחר הצהריים. התוכנית עסקה בעיקר בנושאי תרבות, ומארחת אישים שונים. נוסף על כך, לביא הייתה גם קריינית מבזקי חדשות בתאגיד השידור הציבורי. נוסף לאלה, היא הגישה גם את תוכנית המוזיקה 'קפה וג'אז' בכאן 88 המשודרת ביום שישי בערב.

## קישורים חיצוניים
*לקראת שבת בהגשת איריס לביא באתר תאגיד השידור הישראלי
* 

## הערות שוליים

קטגוריה:סגל תאגיד השידור הישראלי - שידורי הרדיו
קטגוריה:סגל קול ישראל
קטגוריה:סגל כאן ב'
קטגוריה:קרייניות חדשות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יחסי ארצות הברית – גינאה המשוונית

**יחסי ארצות הברית–גינאה המשוונית** הם היחסים הבילטרליים המתנהלים בין ארצות הברית לבין גינאה המשוונית.

## היסטוריה
ארצות הברית היא המשקיעה הזרה הגדולה ביותר בגינאה המשוונית. לחברות בארצות הברית יש את הנוכחות הזרה הגדולה והחשובה ביותר במדינה. במטרה למשוך השקעות מוגברות בארצות הברית, בעלי דרכון אמריקאי זכאים לכניסה ללא ויזה לביקורים קצרים בגינאה המשוונית. ארצות הברית היא המדינה היחידה עם זכות זו. עם הגידול בהשקעה בארצות הברית, היחסים בין ארצות הברית לבין ממשלת גינאה המשוונית מאופיינים ביחסים חיוביים וקונסטרוקטיביים.

גינאה המשוונית מחזיקה שגרירות בוושינגטון הבירה, ולה קונסוליה ביוסטון, טקסס. הנשיא לשעבר אוביאנג פעל על מנת לטפח את יחסי מדינתו עם ארצות הברית באמצעות ביקורים קבועים בארצות הברית לפגישות עם בכירים בממשלה ובעסקים.

דו"ח מחלקת זכויות האדם של משרד החוץ האמריקני ב-2005 על גינאה המשוונית ציין את החסרונות בזכויות האדם הבסיסיות, בחופש הפוליטי ובזכויות העובדים. גינאה המשוונית מייחסת ליקויים מוגזמים מצד הרשויות המקומיות ומבטיחה שליטה טובה יותר ורגישות. מדיניות ממשלת ארצות הברית כוללת מעורבות בונה עם גינאה המשוונית לעידוד שיפור במצב זכויות האדם. תושבי המדינה נוהגים לבקר בארצות הברית תחת תוכניות בחסות ממשלת ארצות הברית, חברות נפט אמריקאיות, ומוסדות חינוך. קרן העזרה העצמית של השגריר מממנת מדי שנה מספר פרויקטים קטנים.
[ממוזער|שמאל|שגרירות גינאה המשוונית ב[וושינגטון די. סי.|וושינגטון.]]
על רקע הקשרים ההולכים ומתחזקים בין חברות בארצות הברית לבין גינאה המשוונית, סוכנות ההשקעות הממשלתיות של ארצות הברית סיכמה את ההסכם הגדול ביותר באפריקה שמדרום לסהרה לפרויקט גדול בארצות הברית בגינאה המשוונית. לסוכנות האמריקנית לפיתוח בינלאומי אין תוכניות או יוזמות הקשורות לגינאה המשנית, ואף לא לחיל השלום.

מבין בעלי התפקידים בשגרירות האמריקנית נמנים:
* השגריר: דונלד ס. ג'ונסון.
* סגן מפקד המשלחת: אנטון סמית'.
* מנהל/קצין קונסולרי: מאורין מק'גוברן.
* קבלן הסוכנות האמריקנית לפיתוח בינלאומי לצרכים חברתיים: ויליאם גלמן.

ארצות הברית פתחה מחדש את שגרירותה במלאבו, עם השגריר התושב הראשון שלה מזה 12 שנים.

## ראו גם
* יחסי החוץ של ארצות הברית
* יחסי ארצות הברית–גינאה ביסאו
* יחסי ארצות הברית–כף ורדה

## קישורים חיצוניים

* ההיסטוריה של יחסי ארצות הברית–גינאה המשוונית

קטגוריה:ערכים ללא קטגוריות פיזיות - יחסי חוץ
יחסי גינאה המשוונית – רוסיה

**יחסי גינאה המשוונית–רוסיה** הם יחסי החוץ בין רוסיה לבין גינאה המשוונית.

## היסטוריה
בשנות ה-70 ברית המועצות וגינאה המשוונית חתמו על מספר הסכמים, בעיקר כאלו הנוגעים לזכויות דיג, אשר נתן להם זכויות בלעדיות באזור, ובתמורה הסובייטים נתנו לגינאה המשוונית 4,000 טונות של סחורות, אשר כללו אפילו דגים רקובים.

בשנות ה-70 בסיס המעקב שהוקם על ידי הספרדים בתקופה הקולוניאלית על גבי הר הגעש פיקו באסילה, הוחזק על ידי שירותי המודיעין הסובייטי.

גזפרום הייתה מעורבת בשנים האחרונות בחיפושי גז בגינאה המשוונית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – קניה

**יחסי הממלכה המאוחדת–קניה** הם היחסים הדו-צדדיים שבין **[[הממלכה המאוחדת|הממלכה המאוחדת של בריטניה הגדולה]]** לבין **[[קניה|רפובליקת קניה]]**.

## היסטוריה
### האימפריה הבריטית
לקניה ואנגליה יש היסטוריה עשירה של יחסים מאז המאה ה-19. בין 1824 ל-1826 הייתה עיר הנמל מומבסה תחת כיבוש בריטי. בשנת 1887 הושכרה על ידי הבריטים רצועת חוף בקניה של 16 ק"מ. בשנת 1895 קניה הפכה לחלק ממזרח אפריקה הבריטית. קניה, כחלק מהאימפריה הבריטית, גייסה חיילים לצבא הבריטי במהלך מלחמת העולם הראשונה ובמהלך מלחמת העולם השנייה. בשנת 1920 הפכה קניה לקניה הבריטית. לאחר 43 שנים השיגה המדינה עצמאות מבריטניה ב-1963 לאחר 68 שנים של שלטון בריטי.

בין השנים 1963 ל-1964 הייתה אליזבת השנייה ראש המדינה של קניה. המלכה יוצגה בקניה על ידי מושל כללי, שהיה מלקולם מקדונלד. ראש הממשלה היה ג'ומו קניאטה. בשנת 1964 הפכה קניה לרפובליקה ונשיא המדינה הוא ראש המדינה.

אליזבת השנייה ביקרה בקניה ארבע פעמים - ב-1952, 1972, 1983 ו-1991.

### לאחר העצמאות
לאחר מתן העצמאות שמרו שתי המדינות על יחסים חמים. בשלב מסוים בריטניה אף נחשבה לבעלת הברית המערבית המשמעותית ביותר של קניה. בריטניה סיפקה סיוע כלכלי וצבאי לקניה.

עם בחירתו של אוהורו קניאטה לנשיא קניה בריטניה ביקשה להרחיק עצמה דיפלומטית מקניה, כיוון שנגד קניאטה הוגש כתב אישום בבית הדין הפלילי הבינלאומי בגין פשעים לאחר בחירות 2007. עם בחירתו של קניאטה כנשיא, הנציב העליון של בריטניה, כריסטיאן טרנר, הצהיר כי בריטניה תדון עם קניה רק בנושאים חיוניים.

בשנת 2014 התביעה נגד קניאטה בבית הדין הפלילי הבינלאומי בהאג בוטלה.

## יחסים צבאיים
הצבא הבריטי מאמן חיילים בקניה כהכנה לפעולות במדינות דוגמת אפגניסטן. היחידה המאמנת כוחות מקניה נקראת בצבא בריטניה "יחידת אימון קניה" (BATUK). זוהי יחידת אימונים קבועה עם בסיסים בבקאווה, ניירובי ונניוקי. היחידה מספקת תמיכה לוגיסטית ביחידות של הצבא הבריטי בקניה ומורכבת בסה"כ מ-56 אנשי צוות קבועים ו-110 חיילים לסיוע ליחידה.

ההסכם בין שתי הממשלות מאפשר לשישה גדודי חי"ר בריטיים להתאמן בקניה מדי שנה, במשך שישה שבועות. על פי אחד מדוברי משרד החוץ הבריטי לבריטניה יש מערכת יחסים ארוכת טווח ומועילה עם קניה. הכוחות הבריטיים מתאמנים בקניה במסגרת הסכם לשיתוף פעולה צבאי בן 40 שנה.

## מדיניות ההתמקדות במזרח
ממוזער|מסוק חיל האוויר מסוג "פומה" בקניה במהלך תרגיל צבאי
ממשלת קניה אימצה מדיניות של התמקדות במזרח ומאחר שסין היא המפתח במדיניות, ממשלת קניה פנתה לסין לסיוע בתשתיות.

היחסים של קניה ובריטניה נדונו בפרלמנט הבריטי. חברי הפרלמנט היו מודאגים במיוחד מהשפעתה הגוברת של סין בקניה. חברי הפרלמנט ציינו כי מאמציה של סין בקניה לפתח תשתיות היו מוצלחים וכי בריטניה לא תמכה בקניה בדרך זו.

## מסחר
הסחר הבילטרלי בין שתי המדינות עולה על שווי של מיליארד שילינג קנייתי.

בריטניה היא אחת מהמשקיעות הגדולות ביותר בקניה. בריטניה היא גם הקונה העיקרית של תוצרת חקלאית מקניה. בריטניה מייבאת 8.5% מהייצוא של קניה, ו-3.4% מהמוצרים הבריטיים מיובאים לקניה.

בריטניה שואפת להכפיל את הסחר בשנים הקרובות.
[ממוזער|נשיא קניה אוהורו קניאתה עם שר החוץ הבריטי [ויליאם הייג בלונדון (מאי 2013)]]

## ראו גם
* יחסי ירדן-קניה
* יחסי הממלכה המאוחדת–ישראל
* יחסי קניה-תאילנד

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קריאה בכף הרגל

**קריאה בכף הרגל**, היא שיטה פסאודו-מדעית המתיימרת לגלות פרטים על אופיו או עתידו של אדם, על-פי התעמקות במאפייני כף רגלו. שיטה זו כוללת תצפית על מבנה כף הרגל - מהעקב ועד האצבעות, על העור (למשל מרקם, פגמים, פיגמנטציה) ועל ציפורני אצבעות כפות הרגליים, ופרשנות של תצפית זו אשר משקפת כביכול את רגשותיו של האדם או אופיו.

## סוגי כפות רגליים
מאבחני כפות הרגליים המקבלים את תאוריית היכולת לקרוא בכף הרגל, בוחנים את כפות הרגליים בשלל צורותיהן, כאשר לשיטתם לכל שינוי בצורה ישנה משמעות. להלן כמה סוגים של כפות רגליים שונות, שמתפרשות על ידי המאבחנים באופנים שונים:
* **כף רגל רומית** - כף הרגל הרומית מאופיינת באמה, אצבע ובוהן המגיעות אל אותו האורך ומסתיימות בקו ישר.
* **כף רגל מרובעת** - כף רגל מרובעת היא כף רגל שכל האצבעות בכף הרגל זהות או כמעט זהות באורכן. רגל שכזו מוכרת גם בשם "רגל האיכר", וכשמביטים בה היא מזכירה צורה מלבנית.
* **כף רגל יוונית** - כף הרגל היוונית שידועה בכינויה "כף רגל הלהבה", היא בעלת מראה בולט וייחודי, כשהאצבע (הצמודה לבוהן) ארוכה יותר מהבוהן עצמה.
* **כף רגל מתוחה** - לכפות רגליים מסוג זה יש מראה דק במיוחד, מאחר שהאצבעות צפופות וצמודות אחת לשנייה. הבוהן היא האצבע הארוכה ביותר, כששאר האצבעות הולכות ומתקצרות בהדרגה לפי מקום מושבן.

## כת קריאת כף הרגל

"כת קריאת כף הרגל", "כת הקריאה" או "כת כף הרגל" הייתה תנועה דתית יפנית שנוסדה בשנת 1987, שמייסדה, הוגן פוקונאגה, טען שהוא גלגול של ישו הנוצרי ושל הבודהה, וניתנה לו סמכות אלוהית ויכולות על טבעיות לאבחן מחלות פיזיות על ידי התבוננות ולימוד בסוליות כפות רגליו של אדם. מקום מושבה של הכת, שמנתה כ-30,000 חסידים היה למרגלות הר פוג'י.

במשך שנות פעילותו כמנהיג הכת הואשם פוקונאגה בשלל אישומים הכוללים הונאות וסחיטה, והתחייב על ידי בתי המשפט לשלם סכומי כסף גדולים, ואף נידון ל-12 שנות מאסר. פוקונאגה הודה במעשים המיוחסים לו, אולם יחד עם זאת, רבים עדיין מאמינים שקיימות בידו היכולות שייחס לעצמו.

## גלריה

Sexy feet.jpg|כף רגל רומית
Sexy barefeet15.jpg|כפות רגליים יווניות
Soft sole.jpg|כף רגל מתוחה


## ביקורת
הגישה הספקנית מתייחסת לקריאה בכפות רגליים כאל פסאודו-מדע. חלק מהטענות הן שהקריאה בכף ברגל מבוססת בעצם על קריאה קרה וקריאה חמה.

## ראו גם
* קריאה בכף היד
* רפלקסולוגיה

## לקריאה נוספת

* Stormer, Chris. *Language of the Feet* ().
* Somogyi, Imre. *Reading Toes - Your Feet as Reflections of Your Personality* ().
* Sheehan, Jane. *Let's Read Our Feet!: The Foot Reading Guidew* ()


## קישורים חיצוניים
* "כל החיים על הכף – על אבחון בכף הרגל", באתר י.ד. שלוס
* 
* "What Do Your Feet Say About You? | Studio 10", באתר יוטיוב

## הערות שוליים

קטגוריה:ניבוי עתידות
קטגוריה:על-טבעי
קטגוריה:כפות רגליים
קטגוריה:אבחון פסאודו-מדעי
יחסי ארצות הברית – מאוריציוס

**יחסי ארצות הברית–מאוריציוס** הם היחסים הדו-צדדיים המתנהלים בין ארצות הברית לבין מאוריציוס.

## סקירה כללית
[שמאל|ממוזער|[ג'ורג' ו. בוש וראש ממשלת מאוריציוס אנרוד ג'וגנאות' בחדר הסגלגל, 26 ביוני 2003.]]
[שמאל|ממוזער|ראש ממשלת מאוריציוס ד"ר נבין רמגולם ואשתו וינה רמגולם עם נשיא ארצות הברית [ברק אובמה והגברת הראשונה מישל אובמה.]]
הייצוג הרשמי של ארצות הברית במאוריציוס מתוארך לסוף המאה ה-18. הקונסוליה האמריקאית הוקמה בשנת 1794 ונסגרה ב-1911. היא נפתחה מחדש ב-1967 והועלתה למעמד השגרירות במסגרת עצמאותה של מאוריציוס ב-1968. כיום מחזיקה ארצות הברית שגרירות בפור לואי, מאוריציוס. שגריר ארצות הברית למאוריציוס הוא דייוויד דייל ריימר.

היחסים בין ארצות הברית למאוריציוס הם לבביים ובעיקר סובבים סביב המסחר. ארצות הברית היא שותפת הסחר השלישית בגודלה של מאוריציוס, אך מדורגת במקום ה-12 בייצוא למאוריציוס. היבוא העיקרי מארצות הברית כולל חלקי מטוסים (עבור אייר מאוריציוס), מכונות אוטומטיות לעיבוד נתונים, יהלומים, תכשיטים, מכשירים לשידורי רדיו וטלוויזיה, ציוד תקשורת, מכונות חקלאיות, בנייה, תעשייה וציוד, מכונות מזל לקזינו, מנועים חיצוניים, ספרים, אנציקלופדיות וכימיקלים תעשייתיים.

הייצוא ממאוריציוס לארצות הברית כולל מוצרי ביגוד, סוכר, יהלומים לא תעשייתיים, תכשיטים, בעלי חיים, משקפי שמש, ורום. בחודש ספטמבר 2006 חתמו ממשלות מאוריציוס וארצות הברית על הסכם מסגרת למסחר והשקעות במטרה להסיר מכשולים ולהגביר את קשרי הסחר וההשקעה בין שתי המדינות.

יותר מ-200 חברות בארצות הברית מיוצגים במאוריציוס. ישנם כ-30 משרדים במאוריציוס המשרתים את השוק המקומי והאזורי, בעיקר בתחום טכנולוגיית המידע (IT), הטקסטיל, המזון המהיר, וסקטורי השירותים פיננסיים.

ארצות הברית מממנת תוכנית סיוע צבאית קטנה. השגרירות מנהלת גם היא קרנות סיוע מיוחדות לקבוצות קהילתיות ולארגונים לא ממשלתיים, ולקרן דמוקרטית וקרן זכויות אדם.

## קישורים חיצוניים

* ההיסטוריה של יחסי ארצות הברית–מאוריציוס

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – הרפובליקה המרכז-אפריקאית

**יחסי ארצות הברית–הרפובליקה המרכז-אפריקאית** הם היחסים הבילטרליים המתנהלים בין ארצות הברית של אמריקה לבין הרפובליקה המרכז-אפריקאית. היחסים היו בדרך כלל חיוביים, אם כי החששות לגבי קצב הליברליזציה הפוליטית והכלכלית וזכויות האדם השפיעו על מידת התמיכה שסופקה על ידי ארצות הברית לרפובליקה המרכז-אפריקאית.

## היסטוריה
שגרירות ארצות הברית בבנגי נסגרה לתקופה קצרה בעקבות המרד בשנים 1996–1997. היא נפתחה מחדש ב-1998 עם צוות מוגבל, והסוכנות האמריקנית לפיתוח בינלאומי (USAID) ומשימות חיל השלום שפעלו בעבר בבנגי לא חזרו. שגרירות ארצות הברית בבנגי שוב השעתה באופן זמני את פעולותיה ב-2 בנובמבר 2002, בתגובה לשאלות ביטחוניות שהועלו בעקבות ההפיכה הצבאית של פרנסואה בוזיזה ב-2003.

השגרירות נפתחה מחדש בינואר 2005; עם זאת, כיום יש מוגבלות ייצוג דיפלומטי / קונסולרי בארצות הברית. כתוצאה מכך, היכולת של השגרירות לספק שירותים לאזרחי ארצות הברית נותרה מוגבלת ביותר. הסיוע האמריקני לרפובליקה המרכז-אפריקאית נאסר אלא בתחומי הסיוע ההומניטארי והתמיכה בדמוקרטיזציה.

ב-27 בדצמבר 2012 סגרה ארצות הברית את שגרירותה ברפובליקה המרכז-אפריקאית והחזירה את השגרירים שלה עקב עליית האלימות בעקבות המרד במדינה.

## גלריה

Faustin Touadera with Obamas.jpg|ברק אובמה והגברת הראשונה מישל אובמה עם פאוסטין טואדרה בקבלת הפנים בניו יורק בשנת 2009.
File:President John F. Kennedy meets with the Ambassador of the Central African Republic, Jean-Pierre Kombet.jpg|ז'אן-פייר קומבט, השגריר הראשון של הרפובליקה המרכז-אפריקאית בפגישה עם הנשיא קנדי, 1962


## קישורים חיצוניים

* ההיסטוריה של יחסי ארצות-הברית–הרפובליקה המרכז-אפריקאית

## הערות שוליים

קטגוריה:ערכים ללא קטגוריות פיזיות - יחסי חוץ
לוקסמבורג (בלגיה)

**לוקסמבורג** (בצרפתית: **Luxembourg**; בהולנדית: **Luxemburg**; בגרמנית: **Luxemburg**; בלוקסמבורגית: **Lëtzebuerg**; בוולונית: **Lussimbork**) הוא המחוז הדרומי ביותר ממחוזות ולוניה בבלגיה. הוא גובל (בכיוון השעון ממזרח) בלוקסמבורג, צרפת, ובמחוזות הבלגים נמור וליאז'. בירתו היא ארלון, בדרום-מזרח המחוז.
## גאוגרפיה
המחוז הוא בגודל 4,443 קמ"ר, מה שהופך אותו למחוז הבלגי הגדול ביותר. חיים בו בסביבות 250,000 תושבים, מה שהופך אותו למחוז הכי פחות צפוף במדינה.

המחוז גדול יותר באופן משמעותי (70%), והרבה פחות מאוכלס מאשר המדינה השכנה - הדוכסות הגדולה של לוקסמבורג. כ-80% מהמחוז מיוערים בצפיפות, והם חלק מהרי הארדנים. האזור הדרומי ביותר של המחוז נקרא גומה או לורן הבלגית (העיר הראשית: וירטון).

תושבים רבים במחוז מדברים לוקסמבורגית, וקשורים באופן הדוק לגרמנים, בעוד הוולונית שהיא ניב של הצרפתית מדוברת במקומות אחרים במחוז.

המחוז הופרד מלוקסמבורג במהלך החלוקה השלישית של לוקסמבורג, בשנים 1830–1831 על ידי ועידת לונדון, אשר התכנסה בעקבות המהפכה הבלגית ב-1830, ואושרה דה פקטו בשנת 1839, לאחר שווילם הראשון, מלך הולנד, והדוכס הגדול של לוקסמבורג, הסכים להחלטותיו, ובכך המחוז החדש שנוצר הועבר לממלכת בלגיה.

## מחוזות
ימין|520x520 פיקסלים|מחוז לוקסמבורג מרוכבים המפה מראה הרבעים (מחוזות) וממוספר עיריות.

## ראו גם
* היסטוריה של לוקסמבורג

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
לוקסמבורג
קטגוריה:ולוניה: גאוגרפיה
ברגי

ממוזער|שמאל|ברגי
ממוזער|בראגי, מחזיק נבל, שר לפני אשתו אידון|טקסט=
**בראגי** (בנורדית עתיקה: **Bragi**) הוא אל הספרות והשירה במיתולוגיה הנורדית. בעלה של אידון.

## אטימולוגיה
מקור שמו מקושר עם בראג, בנורדית עתיקה שירה.

## מקורות
סנורי סטורלוסון כותב ב"הטעיה של גילבי" (Gylfaginning) לאחר שתיאר את אודין, ת'ור ובלדר:

ב"שפת השירה" סנורי רושם:

העובדה שבראגי הוא בנו של אודין מוזכרת רק כאן ובכמה גרסאות של רשימת בני אודין. אבל הכינוי "משאלת בן" בבית 16 של היצירה לוקסנה יכול להיות "בנו של אודין" והוא תורגם על ידי הולנדר כקרוב משפחה של אודין. אמו של בראגי היא אולי הענקית גונלוד. אם אמו של בראגי היא פריג, אז פריג קצת מזלזלת בבראגי בלוקסנה בבית 27 כאשר פריג מתלוננת שאם היה לה בן באולם של איסייר אמיץ כמו בלדר אז לוקי יצטרך להילחם על חייו.

באותו יצירה בראגי אוסר תחילה ללוקי להיכנס לאולם אבל זה נדחה על ידי אודין. לוקי אז נותן ברכה לכל האלים והאלות שנמצאים באולם חוץ מבראגי. בראגי מציע בנדיבות את חרבו, סוסו וזרועו כמתנת שלום, אבל לוקי מגיב רק על ידי האשמת בראגי בפחדנות, על היותו פחדן להילחם בכל אחד מן האלים והאלפים שבאולם. בראגי משיב כי אם הם היו מחוץ לאולם, היה לו הראש של לוקי, אבל לוקי רק חוזר על ההאשמה. כאשר אשתו של ברגי, אידון, מנסה להרגיע את בראגי, לוקי מאשים אותה בתאווה מוגזמת ובכך ש"כרכה זרועותיה סביב רוצח אחיה". ייתכן שברגי הרג את אחיה של אידון.

קטע בשירה הפואטית של אדה סיגרדיפומאל מתאר רונות הנמצאות על השמש, על אוזנו של אחד מסוסי השמש ועל פרסותיו של האחר, על שיניו של סליפניר, על כפות הדוב, על מקור הנשר, על טופר הזאב, ועל כמה דברים אחרים, כולל על לשונו של בראגי. ואז הרונות מגולחות והשבבים מתערבבים ונשלחים לרחבי העולם כך
שהרונות מתחלקות בין האייסיר, האלפים, הונייר, והאנשים. אלה רוני אשור, רוני לידה, רוני אייל (בירה) ורוני קסם. המשמעות של מעשה זה מעורפל.

החלק הראשון של "שפת השירה" הוא דיאלוג בין אגיר לבראגי על אופי השירה, במיוחד שירה סקאלדית. בראגי מספר על מקור השירה שהוא מתמד השירה, שנוצר על ידי גמדים שהשתמשו בדמו של האל קבסיר עם דבש ואיך אודין השיג את התמד. לאחר מכן הוא ממשיך לדון על מטאפורות פואטיות שונות המכונות קאנינג.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלים נורדיים
קטגוריה:מיתולוגיה נורדית
קטגוריה:פגאניזם גרמאני